În aprilie 2009, Skov și-a anunțat retragerea de la echipa națională. Până în acel moment, Rikke Skov a jucat 107 meciuri și a înscris 296 goluri pentru țara sa. Cu toate acestea, Skov a fost convinsă să joace pentru Danemarca și la Campionatul European de Handbal Feminin din 2010, care s-a desfășurat în Danemarca și Norvegia, unde Skov a fost una din piesele de bază ale echipei sale. Danemarca a fost învinsă de Norvegia în semifinală și a ratat medalia de bronz în finala mică, fiind învinsă de România cu scorul de 16-15. Skov a fost principala marcatoare a Danemarcei în acest meci, alături de Ann Grete Norgaard, cu 4 goluri înscrise. În total, Skov a înscris 19 goluri la acest Campionat European.